D'Wuete flüesst bis Achdorf im alte Flussbett, wo si bis vor ca. 10.000 Johr i glycher Richtig gfolget isch, durch d'Blumberger Pforte und denn dem Tal vu de Aitrach folgend bis Kirche-Huuse, somit also i'd Donau mündend. Domols muess es denn en Durchbruch gä  ha, so dass de Fluss sich nach Süde in Muschelchalch vo de sognannte Wuachflüehe gfrässe hät. Sellem Bett folgend flüesst d'Wuete sitt dem nach Süedweschte als klassische Rhy-Zufluss bis zur Vereinigung mit 'm Chläggi-Grabe bi Oberlauchringe, un anschlüessend bis in Rhy ab.